ՀԱՎԵԼՎԱԾ  
 Եվրասիական տնտեսական   
 հանձնաժողովի խորհրդի   
 2015 թվականի -ի  
 թիվ հանձնարարականի

ՄԻՋՈՑԱՌՈՒՄՆԵՐԻ ՑԱՆԿ

Սեւ մետալուրգիայի արտադրանքի արտադրության ոլորտում Եվրասիական տնտեսական միության անդամ պետությունների   
համագործակցության զարգացման

I. Սեւ մետալուրգիայի արտադրանքի արտադրության ոլորտում արդյունաբերական համագործակցությանը խորացման եւ արդյունաբերական փոխգործակցության խթանման պայմանների ստեղծումը

1. Սեւ մետալուրգիայի արտադրանքի արտադրության (մետաղարտադրանքի) մրցունակ հատվածների շրջանակներում այն ապրանքների որոշումը, որոնցով նպատակահարմար է իրականացնել արդյունաբերական համագործակցությունը (այդ թվում՝ այդպիսի ապրանքների՝ «Եվրասիական տնտեսական միության» 2014 թվականի մայիսի 29-ի պայմանագրի 92-րդ հոդվածի 4-րդ կետի 4-րդ ենթակետով նախատեսված զգայուն ապրանքների ցանկում հնարավոր ներառման համար)։

2. Եվրասիական տնտեսական միության (այսուհետ՝ Միություն) ընդհանուր (միասնական) շուկայում սեւ մետալուրգիայի արտադրանքի պահանջարկի խթանում, այդ թվում՝

ա) կամրջաշինության եւ նավաշինության, խողովակային արտադրության, ավտոմոբիլաշինության, մեքենաշինության, շինարարական եւ մետաղատար այլ ճյուղերի համար՝ արտադրանքի արտադրության ոլորտում միջճյուղային համագործակցության խորացման եւ միջպետական համագործակցության զարգացման միջոցով.

բ) Միության տարածքում ավտոմեքենաների, ավտոմեքենաների համար լրակազմող տարրերի արտադրության եւ այլ հավաքման արտադրությունների տեղայնացման մակարդակի բարձրացման միջոցով.

գ) Միության տարածքում սեւ մետալուրգիայի արտադրանքի՝ երրորդ երկրներից Միության տարածք ներմուծվող նմանակների արտադրության կազմակերպման եւ զարգացման միջոցով, այդ թվում՝

հարթ գլանվածքի,

անկյունակների, երկաթից կամ չլեգիրված պողպատից պատրաստված ձեւավոր եւ հատուկ պրոֆիլների,

երկաթից կամ չլեգիրված պողպատից պատրաստված ձողերի՝ առանց հետագա մշակման՝ բացառությամբ կռման, տաք (եղանակով) գլանման, տաք (եղանակով) կորզանման կամ տաք (եղանակով) արտամղման՝ ներառյալ գլանումից հետո ոլորած ձողերը,

խողովակային արտադրանքի,

ամրանների,

ֆեռոհամահալվածքների,

դ) համատեղ ենթակառուցվածքային նախագծերի իրականացման միջոցով:

3. Միության անդամ երկրների սեւ մետալուրգիայի արտադրանքի համատեղ արտադրության համագործակցային շղթաներում օգտագործվող հումքի եւ նյութերի արժեքի նվազեցում, այդ թվում՝

ա) բնական մենաշնորհի սուբյեկտների ծառայությունների սակագների նվազեցմամբ՝ ներառյալ բնական մենաշնորհի սուբյեկտների ծառայությունների տրանսպորտային սակագները՝ սեւ մետալուրգիայի հումքի, նյութերի եւ պատրաստի արտադրանքի փոխադրման ժամանակ.

բ) սեւ մետալուրգիայի հումքի, նյութերի եւ պատրաստի արտադրանքի փոխադրման ծախսերի օպտիմալացմամբ՝ բարելավված տեխնիկական բնութագրերով երկաթուղային վագոններն օգտագործելու միջոցով.

գ) սեւ մետալուրգիայի արտադրանքի արտադրության ժամանակ էներգասպառումը կառավարելու արդյունավետության բարձրացմամբ:

4. Միության անդամ երկրների լիազորված մարմինների կողմից «Ինտերնետ» տեղեկատվական-հեռահաղորդակցության ցանցի իրենց պաշտոնական կայքերում սեւ մետալուրգիայի արտադրվող արտադրանքի, դրա արտադրողների եւ սպառողների մասին տեղեկության տեղադրում եւ նրանց կողմից այդ տեղեկության տրամադրում Եվրասիական տնտեսական միության հանձնաժողովին՝ 1-ին եւ 2-րդ հավելվածների ձեւերի համաձայն.

5. Սեւ մետալուրգիայի ճյուղը որակավորված աշխատանքային ռեսուրսներով ապահովելու նպատակով կադրերի պատրաստման եւ վերապատրաստման միջոցառումների կազմակերպում՝ ներառյալ հեռահար ուսուցում եւ Միության անդամ երկրների սեւ մետալուրգիայի առաջատար ձեռնարկություններում արտադրական պրակտիկա անցնելու հնարավորություն ապահովող ուսումնամեթոդական կենտրոնների ստեղծումը։

II. Սեւ մետալուրգիայի ոլորտում գիտատեխնիկական համագործակցության զարգացման եւ նորարարական արտադրանքի արտադրության համար պայմանների ստեղծումը

6. Միության անդամ երկրների արտադրողների, ինչպես նաեւ երրորդ երկրներից արտադրողների կողմից կատարվող տեխնոլոգիական գործողությունների (զտումների) ներգրավում սեւ մետալուրգիայի արտադրանքի համատեղ արտադրության արտադրանքի համագործակցային շղթաներում՝ նորարարական արտադրանքի համատեղ թողարկման համար։

7. Սեւ մետալուրգիայի արտադրանքի արտադրության նոր տեխնոլոգիաների համատեղ յուրացում՝ արդյունաբերության հարակից ճյուղերի համար (նավթամշակման, ավտոմեքենաների, նավաշինության, մեքենաշինության արդյունաբերության), այդ թվում՝

ա) մեծ ամրության պողպատների.

բ) նոր սերնդի՝ մեծ ամրության ավտոթիթեղային պողպատների.

գ) նոր շերտավոր բաղադրանյութերից՝ գյուղատնտեսական տեխնիկայի բարձր արդյունավետության բաղադրիչների։

8. Արտադրության էկոլոգիականացման, ռեսուրսա- եւ էներգախնայող առաջադիմական տեխնոլոգիաների անցման եւ միջավայրի վրա տեխնածին ազդեցության նվազեցմանն ուղղված միջոցների ձեռնարկում։

9. Միության անդամ պետությունների գիտահետազոտական ճյուղային կազմակերպությունների մասնակցությամբ սեւ մետալուրգիայի արտադրանք արտադրողների համար զանգվածային արտադրության արտադրանքի թողարկումից դեպի նորարարական արտադրանքի թողարկումը արտադրության վերակողմնորոշման վերաբերյալ հանձնարարականների պատրաստում՝ Միության անդամ երկրների սեւ մետալուրգիայի ձեռնարկությունների՝ նորարարական արտադրանքի արտադրության առկա տեխնոլոգիական շղթաների մեջ ներկառուցման միջոցով, այդ թվում՝ երրորդ երկրներից արտադրողների մասնակցությամբ, ինչպես նաեւ՝ սեւ մետալուրգիայի նորարարական արտադրանքի արտադրության նոր համատեղ համագործակցային շղթաների ստեղծման միջոցով։

III. Սեւ մետալուրգիայի բարձր զտման արտադրանքի արտահանումը զարգացնելու համար պայմանների ստեղծումը

10. Միության անդամ պետությունների կողմից երրորդ երկրների շուկաներ սեւ մետալուրգիայի բարձր զտման արտադրանքի արտահանման զարգացմանն ուղղված համատեղ՝ Առեւտրի համաշխարհային կազմակերպության նորմերին եւ կանոններին համապատասխանող միջոցների մշակում, որոնք, այդ թվում, ներառում են արտահանման ֆինանսական աջակցության միջոցները։

ՀԱՎԵԼՎԱԾ 1

Սեւ մետալուրգիայի արտադրանքի արտադրության ոլորտում Եվրասիական տնտեսական միության անդամ պետությունների համագործակցության զարգացման միջոցառումների ցանկի

**ՑԱՆԿ**

**Եվրասիական տնտեսական միության անդամ պետությունների սեւ մետալուրգիայի   
արտադրանքն արտադրողների եւ սպառողների**

|  |  |  |  |
| --- | --- | --- | --- |
| Արտադրողի անվանումը | Իրավաբանական անձի գտնվելու վայրը, հեռախոսահամարը | Արտադրվող/սպառվող արտադրանքի (հումքի) անվանումը եւ նկարագրությունը | Արտադրանքի սպառող հանդիսացող ճյուղի անվանումը |

ՀԱՎԵԼՎԱԾ 2

Սեւ մետալուրգիայի արտադրանքի արտադրության ոլորտում Եվրասիական տնտեսական միության անդամ պետությունների համագործակցության զարգացման միջոցառումների ցանկի

**ՑԱՆԿ**

**Եվրասիական տնտեսական միության անդամ պետությունների սեւ մետալուրգիայի արդյունաբերության ճյուղում արտադրությունների արդիականացման եւ նոր արտադրությունների ստեղծմանն ուղղված՝   
իրագործվող եւ իրագործման համար պլանավորվող ենթակառուցվածքային եւ ներդրումային նախագծերի**

|  |  |  |  |  |  |
| --- | --- | --- | --- | --- | --- |
| Ենթակառուցվածքային/ ներդրումային նախագծի անվանումը | Ենթակառուցվածքային/ ներդրումային նախագիծն իրականացնող իրավաբանական անձի անվանումը, կազմակերպական-իրավական ձեւը | Ենթակառուցվածքային/ ներդրումային նախագծի իրագործման վայրը | Ենթակառուցվածքային/ ներդրումային նախագծի իրագործման ժամկետը | Ենթակառուցվածքային/ ներդրումային նախագծի իրագործման հիմքը | Ֆինանսավորման աղբյուրը |